wickkiey/tamil-wikipedia-chunked huggingface dataset:
# 1906 இடைச்செருகிய ஒலிம்பிக் விளையாட்டுப் போட்டிகள்

## தோற்றம்

முதல் இடைச்செருகிய ஒலிம்பிக் விளையாட்டுகள் பன்னாட்டு ஒலிம்பிக் குழுவால் 1901இல் நடத்தத் திட்டமிடப்பட்டிருந்தது. ஒவ்வொரு நான்காண்டுகளுக்கு ஒருமுறை பல நாடுகளில் நிகழ்த்தவிருந்த ஒலிம்பிக் போட்டிகளுக்கு நடுவே எப்போதுமே ஏதென்சில் நடக்குமாறு இந்த ஒலிம்பிக் போட்டிகள் திட்டமிடப்பட்டன. இது ஒரு பிணக்குத் தீர்வாகவே எழுந்தது: 1896இல் ஏதென்சில் கிரேக்கர்கள் வெற்றிகரமாக ஒலிம்பிக் போட்டிகளை நடத்தியபிறகு அங்குதான் ஒவ்வொரு ஆண்டும் ஒலிம்பிக் போட்டிகள் நடைபெற வேண்டும் என்று கோரிக்கை வைத்தனர். அங்கு விளையாட்டரங்குகளின் கட்டமைப்புகள் இருந்தமையாலும் நன்றாக ஒழுங்குபடுத்தும் திறன் கொண்டிருந்தமையாலும் பன்னாட்டு ஒலிம்பிக் குழுவில் பல நாடுகள் இதனை ஆதரித்தன. இருப்பினும் குழுவின் நிறுவனரான பியர் தெ குபர்த்தென் இத்தகைய அமைப்பைக் கடுமையாக எதிர்த்தார். ஒலிம்பிக் இயக்கத்தை உலகெங்கும் எடுத்துச் செல்லத் திட்டமிட்டிருந்த அவர் அத்தகைய முதல் போட்டிகளை பாரிசில் 1900ஆம் ஆண்டு நடத்த திட்டமிட்டிருந்தார்.  
ஆனால் 1900இல் பாரிசில் நடந்த ஒலிம்பிக் போட்டிகளும் 1904இல் ஐக்கிய அமெரிக்காவில் நடந்த போட்டிகளும் எதிர்பார்த்த வரவேற்பைப் பெறாததால் ப.ஒ.கு கிரேக்கக் கருத்துருவை ஏற்று ஏதென்சில் இரண்டாவது தொடரை முதல் தொடருக்கு நடுவில் நடத்த ஒப்புதல் அளித்தது. அனைத்து போட்டிகளுமே பன்னாட்டு பல்திறன் விளையாட்டுப் போட்டிகளாயிருக்கும்; இரண்டிற்குமான வேறுபாடு ஒரு தொடர் குபர்த்தெனின் கருத்துருப்படி வெவ்வேறு நாடுகளில் நடக்க, மற்றொரு தொடர் கிரேக்கக் கருத்துருப்படி ஏதென்சை நிரந்தர தாயகமாகக் கொண்டு கிரேக்கத் தேசிய ஒலிம்பிக் குழுவால் ஒருங்கிணைக்கப்படும். 1902ஆம் ஆண்டு மிக அண்மையில் இருந்தமையால் ஏதென்சின் இரண்டாம் ஒலிம்பிக் விளையாட்டுப் போட்டிகள் 1906இல் நடைபெற்றன.
# 1906 இடைச்செருகிய ஒலிம்பிக் விளையாட்டுப் போட்டிகள்

## முதல் இடைச்செருகிய போட்டிகள்

1906ஆம் ஆண்டுப் போட்டிகள் வெற்றிகரமாக அமைந்தன. 1900, 1904 அல்லது 1908 விளையாட்டுப் போட்டிகள் போலன்றி இந்தப் போட்டிகள் பல மாதங்கள் இழுத்தடிக்கப்படவில்லை; எந்தவித பன்னாட்டு கண்காட்சியாலும் மறைக்கபடவும் இல்லை. மிகக் குறுகிய காலமே கொண்ட இந்தப் போட்டி வடிவமைப்பே இன்றுவரை ஒலிம்பிக் விளையாட்டுப் போட்டிகள் தொடர்வதற்கான முதன்மைக் காரணமாகக் கொள்ளலாம்.  
இந்த விளையாட்டுக்களில்தான் முதன்முதலாக அனைத்து போட்டியாளர்களும் தங்கள் தேசிய ஒலிம்பிக் குழுவில் பதிந்து கொண்டவர்களாக இருந்தனர். இதில்தான் முதன்முதலாகத் தனியான துவக்கவிழா இருந்தது. இந்த துவக்கவிழாவில் போட்டியாளர்கள் தேசிய அணிகளாக, தங்கள் தேசியக் கொடிகளை ஏந்தியவரின் பின்னால், விளையாட்டரங்கினுள் அணிவகுத்து நுழைந்தனர். ஒலிம்பிக் குடியிருப்பு, முதன்முதலாக ஏற்படுத்தப்பட்டது. நிறைவு விழா, வெற்றி பெற்றவர்களின் நாட்டுக் கொடி உயர்த்தப்படுதல் போன்ற பல வழமைகள் இந்தப் போட்டிகளில்தான் முதன்முதலில் அறிமுகப்படுத்தப்பட்டன.
# 1906 இடைச்செருகிய ஒலிம்பிக் விளையாட்டுப் போட்டிகள்

## விளையாட்டுக்கள்

இந்த விளையாட்டுப் போட்டிகள் 22 ஏப்ரல் முதல் 2 மே 1906 வரை கிரீசின் ஏதென்சில் நடந்தது. 1896இல் ஒலிம்பிக் போட்டிகள் நடந்தேறிய அதே பனதினைக்கோ விளையாட்டரங்கில் நடந்தது. முதல் இரண்டு ஒலிம்பிக் போட்டிகளில் இடம்பெற்றிருந்த பல விளையாட்டுக்கள் இதில் இடம் பெறவில்லை; அவை ஒலிம்பிக் விளையாட்டுக்களின் அங்கமா என்பதுக் குறித்த தெளிவின்றி இருந்தது. புதியதாக ஈட்டி எறிதலும் ஐந்திறப் போட்டியும் அறிமுகமாயின.
# 1906 இடைச்செருகிய ஒலிம்பிக் விளையாட்டுப் போட்டிகள்

## விளையாட்டுக்கள்

### திறப்பு

இந்த விளையாட்டுக்களில்தான் தனியான திறப்பு விழா நடந்தது. பெரும்திரளானோர் இதனைக் கண்டு களித்தனர். போட்டியாளர்கள் முதன்முறையாக தங்கள் நாட்டுக்கொடிகளின் பின்னே அணிவகுத்து அரங்கினுள் நுழைந்தனர். இதனை அலுவல்முறையாக மன்னர் முதலாம் ஜார்ஜ் திறந்து உரையாற்றினார்.
# 1906 இடைச்செருகிய ஒலிம்பிக் விளையாட்டுப் போட்டிகள்

## விளையாட்டுக்கள்

### மாண்சீர்க் கூறுகள்

- ஏதென்சில் இரண்டு தாண்டுதல் போட்டிகளே இருந்தன. இரண்டிலும் ரே எவ்ரி வென்று முந்தைய பதக்கங்களை பாதுகாத்துக் கொண்டார். மொத்தமாக எட்டு தங்கப் பதக்கங்களை இவர் வென்றுள்ளார். பின்னதாக 1908இலும் தங்கப்பதக்கம் பெற்று தனது மொத்த பதக்கங்களை 10ஆக உயர்த்திக் கொண்டார். இந்த சாதனை 2008இல் மைக்கல் ஃபெல்ப்ஸ் தனது மொத்த ஒலிம்பிக் பதக்கங்களை 14ஆக உயர்த்திக்கொள்ளும் வரை நீடித்தது.
- பவுல் பில்கிரிம் நடுத்தூரப் போட்டிகளான 400, 800 மீட்டர் ஓட்டப்பந்தயங்கள் இரண்டிலும் வென்ற சாதனை மொண்ட்ரியால் 1976 இல் ஆல்பெர்ட்டோ யுவான்டோரெனா திருப்பி நிகழ்த்தும் வரை இவர் பெயரிலேயே இருந்தது.
- கனடிய பில்லி செரிங் உள்நாட்டு வானிலைக்கேற்ப பழகுவதற்காக இரண்டு மாதங்கள் கிரீசிலேயே தங்கியிருந்தார். இதனால் மாரத்தானில் எதிர்பாராவிதமாக வெற்றி பெற்றார். இவருடன் இறுதிச் சுற்றில் இளவரசர் ஜார்ஜ் உடன் ஓடினார்.
- பின்லாந்து முதன்முதலாக ஒலிம்பிக் போட்டிகளில் பங்கேற்றது. முதல் ஒலிம்பிக்கிலேயே அந்நாட்டின் **வெர்னர் யார்வினென்** வட்டெறிதலில் தங்கப் பதக்கத்தை பெற்றுத் தந்தார்.
- அயர்லாந்தின் **பீட்டர் ஓகொனர்** மும்முறை தாண்டுதல் போட்டியில் தங்கப் பதக்கத்தையும் நீளம் தாண்டுதல் போட்டியில் வெள்ளிப் பதக்கத்தையும் பெற்றார். பிரித்தானியக் கொடியை ஏற்றியதற்கு எதிர்ப்பாக ஓகொனர் கொடிரமத்தின் மீதேறி பச்சைவண்ண அயர்லாந்தின் கொடியை ஏற்றினார். அவரது இச்செயலிற்கு அமெரிக்க போட்டியாளர்களும் அயர்லாந்து ஆதரவாளர்களும் கொடிமரத்தைச் சுற்றி பாதுகாப்பு வழங்கினர்.
- அயர்லாந்து அமெரிக்க விளையாட்டாளர் சங்கத்தைச் சேர்ந்த **மார்ட்டின் செரிடான்** ஐக்கிய அமெரிக்கா சார்பில் பங்கேற்று 16 பவுண்டு குண்டெறிதலிலும் கட்டற்ற வட்டெறிதலிலும் தங்கப் பதக்கத்தையும் உயரம் தாண்டுதல், நீளம் தாண்டுதல் கல் எறிதலில் வெள்ளிப் பதக்கத்தையும் வென்றார். இந்த விளையாட்டுப் போட்டிகளில் மிகக் கூடுதலான புள்ளிகளைப் பெற்ற போட்டியாளராக இவர் விளங்கினார். இவரது சாதனைக்காக மன்னர் முதலாம் ஜார்ஜ் அலங்கார ஈட்டி ஒன்றைப் பரிசளித்தார். இந்த ஈட்டி இன்னமும் அயர்லாந்தின் மாயோ கௌன்ட்டியில் உள்ள செரிடானின் பிறப்பிடமான போகோலாவில் ஓர் உள்ளூர் மதுவகத்தில் காட்சிக்கு வைக்கப்பட்டுள்ளது.
# 1906 இடைச்செருகிய ஒலிம்பிக் விளையாட்டுப் போட்டிகள்

## விளையாட்டுக்கள்

### நிறைவு விழா

ஒலிம்பிக்கின் முதல் நிறைவுவிழாவாகக் கருதக்கூடிய விழாவில் ஆறாயிரம் பள்ளிச் சிறார்கள் பங்கேற்றனர்.
# 1906 இடைச்செருகிய ஒலிம்பிக் விளையாட்டுப் போட்டிகள்

## பங்கேற்ற நாடுகள்

20 நாடுகளிலிருந்து 854 போட்டியாளர்கள், 848 ஆடவர், 6 மகளிர், 1906 இடைச்செருகிய ஒலிம்பிக் விளையாட்டுப் போட்டிகளில் பங்கேற்றனர்.
- <small>(56)</small>
- <small>(49)</small>
|width=50|
|valign=top|
- <small>(47)</small>
- <small>(321)</small>
- <small>(35)</small>
- <small>(76)</small>
- <small>(16)</small>
- <small>(32)</small>
- <small>(39)</small>
- <small>(9)</small>
- துருக்கி <small>(2)</small>
- <small>(38)</small>
|}
# 1906 இடைச்செருகிய ஒலிம்பிக் விளையாட்டுப் போட்டிகள்

## பதக்கங்கள்

இந்தப் பதக்கங்கள் வழங்கப்பட்ட போதிலும் பன்னாட்டு ஒலிம்பிக் குழுவால் தற்போது ஏற்றுக்கொள்ளப்படாது உள்ளன.  
கீழ்வரும் அட்டவணையில், போட்டி நடத்தும் நாடு தனிவண்ணத்தில் காட்டப்பட்டுள்ளது.
| } |  |  |  |  |  |
| --- | --- | --- | --- | --- | --- |
| 1 | align= | 15 | 9 | 16 | 40 |
| 2 | align= | 12 | 6 | 6 | 24 |
| 4 | align= | 8 | 11 | 5 | 24 |
| 5 | align= | 7 | 6 | 3 | 16 |
| 6 | align= | 5 | 6 | 4 | 15 |
| 7 | align= | 4 | 6 | 5 | 15 |
| 8 | align= | 4 | 2 | 1 | 7 |
| 9 | align= | 3 | 3 | 3 | 9 |
| 10 | align= | 3 | 2 | 1 | 6 |
| 11 | align= | 2 | 5 | 7 | 14 |
| 12 | align= | 2 | 5 | 3 | 10 |
| 13 | align= | 2 | 1 | 3 | 6 |
| 14 | align= | 2 | 1 | 1 | 4 |
| 15 | align= | 1 | 1 | 0 | 2 |
| 16 | align= | 0 | 1 | 2 | 3 |
| 17 | align= | 0 | 1 | 0 | 1 |
| 18 | align= | 0 | 0 | 3 | 3 |
| 19 | align= | 0 | 0 | 2 | 2 |  
*பெல்ஜிய/கிரேக்க விளையாட்டாளர்களைக் கொண்ட கலவை அணி ஒரு மைல் படகு வலிக்கும் இரட்டையர் போட்டில் வெள்ளிப் பதக்கம் வென்றது. இசுமைர்னாவின் அணிக்குக் கிடைத்த வெள்ளிப் பதக்கமும் தெசோலிங்கிற்கு காற்பந்தில் கிடைத்த வெண்கலப் பதக்கமும் கிரேக்கர்களால் வெல்லப்பட்டது. இக்காலத்தில் இந்த இரு நகரங்களும் உதுமானியாவின் ஆட்சியில் இருந்தன.*
# திருவாவடுதுறை

**திருவாவடுதுறை** (Thiruvavaduthurai also written as Thiruvaduthurai) என்பது தென்னிந்தியா, தமிழ் நாடு, மயிலாடுதுறை மாவட்டம் குத்தாலம் வட்டத்திலுள்ள 55 வருவாய் கிராமங்களுள் ஒன்றாகும்.
# திருவாவடுதுறை

## நிருவாகத் தகவல்

மாவட்டம்: மயிலாடுதுறை  
வட்டம்: குத்தாலம்  
அஞ்சல்: திருவாவடுதுறை  
மக்கள் தொகை: 2011 கணக்கெடுப்பின்படி திருவாவடுதுறையில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.
# திருவாவடுதுறை

## அமைவிடம்

மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது. (கிடைக்கோடு 11°2'30"வ நெடுங்கோடு 79°31'16"கி)
# திருவாவடுதுறை

## சமயத் தலங்கள்

இங்குள்ள திருவாவடுதுறை ஆதீனம் பிரசித்தி பெற்றது.  
அருள்மிகு ஒப்பிலாமுலையம்மை உடனுறை மாசிலாமணியீசுரர் (திருவிழாவின் முடிவில் கோமுத்தி தீர்த்தத்தில் தீர்த்தம் கொடுத்தருளுபவராதலால் கோமுக்தீஸ்வரர் என்றும் அழைக்கப்படுகிறார்)முதற் பராந்தகன் காலத்திய கல்வெட்டிலிருந்து இக்கோவில் புரட்டாசி விழாவில் ஒருநாளில் திருமூலர் நாடகமும் - ஆரியக் கூத்தும் நடந்து வந்ததாகத் தெரிய வருகிறது.
# திருவாவடுதுறை

## ஊர் சிறப்பு

திருவாவடுதுறைக்கு *நவகோடி சித்தர்புரம்* என்ற ஒரு பெயரும் உண்டு ஒன்பது சித்தர்கள் இவ்விடத்தில் ஒன்பது திசையில் வாழ்ந்ததால் இப்பெயர் வரலாயிற்று.  
சைவத் திருமுறைகளில் பத்தாவது திருமுறையும் உலகப் புகழ் பெற்றதுமான திருமந்திரத்தை திருமூலர் திருவாவடுதுறையிலேயே இயற்றியதோடு அவர் அங்கேயே சமாதிநிலை அடைந்தார்..  
ஊர்க்கோவிலில் வெள்ளை வேம்பு மரம் காணப்படுகிறது.
# திருவாவடுதுறை

## திருக்கஞ்சனூர் சப்தஸ்தானம்

திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும்.
# திருவாவடுதுறை

## ஊரின் பிரபல நபர்கள்

நாதசுவர வித்துவான் டி. என். ராஜரத்தினம் பிள்ளை இந்த ஊரை பிறப்பிடமாகவும், வசிப்பிடமாகவும் கொண்டிருந்தார்.
# திருவாவடுதுறை

## அண்மையிலுள்ள நகரங்கள்

மயிலாடுதுறை, கும்பகோணம்
# ஏரன் ஏக்கார்ட்டு

**ஏரன் ஏக்கார்ட்டு** (*Aaron Eckhart*, பிறப்பு: மார்ச் 12, 1968) ஒரு அமெரிக்க நாட்டு நடிகர் ஆவார். இவர் 1993ம் ஆண்டு "சிலோட்டர் ஒஃப் தி இனசென்ட்சு" (*Slaughter of the Innocents*) என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து "தாங்க் யூ ஃபோர் சிமோக்கிங்" (*Thank You for Smoking*, த டார்க் நைட், ஐ, பிராங்கென்ஸ்டைன் போன்ற பல திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.
# ஏரன் ஏக்கார்ட்டு

## திரைப்படங்கள்

இவர் நடித்த சில திரைப்படங்கள்:
- த டார்க் நைட்
- ஐ, பிராங்கென்ஸ்டைன்
# ரோமன் ரோலண்ட் நூலகம், புதுச்சேரி

**ரோமன் ரோலண்ட் நூலகம்** (*Romain Rolland library*) பிரெஞ்சு இந்திய புதுச்சேரியின் கவர்னராக இருந்த எங்கனே டெச்பைச்ச்ய்ன்ச் தே ரிச்மொன்டால் (Eugene Desbassyns de Richemont) புதுச்சேரியில் 1827ஆம் ஆண்டு மே 16 ஆம் தேதி உருவாக்கப்பட்டது. இங்குள்ள புத்தகங்களின் எண்ணிக்கை 1839 ஆம் அண்டு 5,013 ஆக இருந்தது. 1850ஆம் அண்டு இந்த எண்ணிக்கை 6,500 ஆக உயர்ந்தது. கணினி புத்தகங்களுக்காக ஒரு தனி பிரிவு இயங்குகின்றது.  
இந்த நூலகம் துவங்கப்பட்டபோது போது பொது நூலகம் என்று கூறபட்டாலும் அதில் ஐரோப்பியர்கள் மட்டுமே அனுமதிக்கபட்டனர். மற்றவர்கள் சிறப்பு அனுமதி பெற்றிருந்தால் மட்டுமே அனுமதிக்க பட்டனர். பிரெஞ்சு மொழி கற்கவும் அதைக் கற்ற பூர்விக குடிமக்கள்வும் தங்கள் பிரெஞ்சு மொழி ஆற்றலை மேம்படுத்த 1837 ஆம் ஆண்டு இந்தத் தடை நீக்கபட்டது.  
- மொத்தம் உள்ள புத்தகங்களின்ன் எண்ணிக்கை - 3,80,794
- வார மற்றும் மாத இதழ்கள் எண்ணிக்கை - 162
- தினசரி செய்தித்தாட்கள் எண்ணிக்கை - 26
- தினமும் வரும் பார்வையாளர் எண்ணிக்கை - 2000
- தினமும் உறுப்பினர்களுக்குக் கடனாக வழங்கப்படும் புத்தகங்களின் எண்ணிக்கை - 250
- பெரியவர் மொத்த உறுப்பினர் எண்ணிக்கை -45,000
- உறுப்பினர்களுக்கு ஆண்டு ஒன்று கடனாக கொடுக்க படும் புத்தகத்தின் எண்ணிக்கை -இரண்டு லட்சம் ஆகும்
# ரோமன் ரோலண்ட் நூலகம், புதுச்சேரி

### **நூலக அலுவல் நேரம் **

- காலை 7.30 மணி முதல் மாலை 8.30 மணிவரை .
- செவ்வாய்க்கிழமை முதல் ஞாயிற்றுக் கிழமை வரை எந்தவித இடர்பாடும் இன்றி இயங்குகிறது.
- திங்கள் கிழமை அன்று மட்டும் காலை 9 மணி முதல் மாலை 5.30 மணி வரை வாரஇதழ்கள் வாசிப்புக்கு மட்டும் இயங்கும்.
# ரோமன் ரோலண்ட் நூலகம், புதுச்சேரி

### **குழந்தைகள் பிரிவு **

குழந்தைகள் பிரிவு தொடங்கப்பட்டதன் காரணம் குழந்தைகளிடம் வாசிப்பு பழக்கத்தை கொண்டுவருவதே ஆகும்.இளைய தலைமுறையினர் வாசிப்பு பழக்கத்தை தங்கள் அன்றாட வாழ்வில் கடைபிடித்தால் அவர்களுக்கும் நாட்டுக்கும் அது நன்மை பயக்கும் .  
இந்த பிரிவில் 4 வயது முதல் 14 வயது வரை உள்ள குழந்தைகள் உறுபினர்களாக பல பள்ளிகளில் இருக்கும் 7000 மாணவர்கள் இதில் உறுபினர்களாக பதிவுபெற்று பயன் பெறுகின்றனர்
# ரோமன் ரோலண்ட் நூலகம், புதுச்சேரி

### **குழந்தைகள் பிரிவு **

#### குழந்தைகள் பிரிவு அலுவல் நேரம்

- இந்த பிரிவு மாலை 4.00 மணி முதல் மாலை 7.00 மணி வரை இயங்குகிறது.
- சனி ,ஞாயிறு மற்றும் பள்ளி விடுமுறை நாட்களில்.
- காலை 9.00 மணி முதல் நண்பகல் 12.30 மணி வரையிலும் மாலை 4.00 மணி முதல் மாலை 7.00 மணி வரை இயங்குகிறது.
# ரோமன் ரோலண்ட் நூலகம், புதுச்சேரி

### **அரிய நூல் பிரிவு**

இந்த பிரிவில் சுமார் 15,000 அரிய நூல்கள் உள்ளன .நாடு முழுவதும் மட்டும் இன்றி உலகத்தின் பல்வேறு இடங்களில் இருந்து தங்கள் ஆராய்ச்சி மேற்கொள்ள அறிஞர்கள பலர் இன்றும் இங்கு வந்து பயன் பெற்று செல்கின்றனர் .இந்த நூல்கள் மிக அரியண மட்டும் இன்றி மிக பழமை வாய்ந்தவை ஆகும் ஆகையால் இதன் கையாளுவதில் மிக கவனம் தேவை .அவற்றின் தரத்தை மேம்படுத்த மற்றும் பாதுகாக்க வேண்டி இப்போது அவை அனைத்தும் நுண்ணிழைப்படம் எடுக்கப்பட்டு வருகின்றன .  
இந்த நூலகம் இப்போது புதுவை அரசின் கலை பண்பாட்டு துறையின் கீழ் இயங்குகிறது.
# தியோ ஜேம்ஸ்

**தியோ ஜேம்ஸ்** (Theo James, பிறப்பு: டிசம்பர் 16, 1984) என்பவர் ஆங்கில திரைப்பட நடிகரும், இசையமைப்பாளருமாவார். இவர் யு வில் மீட் அ டல் டர்க் சற்றங்கேர், அண்டர்வோல்டு: அவாகேநிங், டைவர்ஜென்ட், போன்ற திரைப்படங்களிலும் பெட்லம், கோல்டன் பாய் போன்ற தொலைக்காட்சி தொடர்களிலும் நடித்துள்ளார்.
# தியோ ஜேம்ஸ்

## திரைப்படம்

| ஆண்டு | தலைப்பு | குறிப்புகள் |
| --- | --- | --- |
| 2010 | யு வில் மீட் அ டல் டர்க் சற்றங்கேர் |  |
| 2011 | தி இன்பேத்வீநெர்ஸ் மூவி |  |
| 2012 | அண்டர்வோல்டு: அவாகேநிங் |  |
| 2012 | தி டோமினோ எபக்ட் |  |
| 2014 | டைவர்ஜென்ட் |  |
| 2014 | லண்டன் பீல்ட்ஸ் | படபிடிப்பில் |
| 2014 | பிரான்னி | } |
# காண்ஸ்தான்சு பொதுச்சங்கம்

**காண்ஸ்தான்சு பொதுச்சங்கம்** என்பது 15ம் நூற்றாண்டில் நிகழ்ந்த கிறிஸ்தவப் பொதுச்சங்கம் ஆகும். கத்தோலிக்க திருச்சபையினால் ஏற்கப்படும் இச்சங்கமானது 1414 முதல் 1418 வரை நடந்தது. இச்சங்கம் மேற்கு சமயப்பிளவினை முடிவுக்கு கொணர்ந்தது. இதன் முடிவில் திருத்தந்தை ஐந்தாம் மார்ட்டின் தேர்வு செய்யப்பட்டார். இச்சங்கம் ஜான் ஹஸின் கொள்கைகளை திரிபுக்கொள்கைகள் எனக்கண்டித்து அவருக்கு மரண தண்டனை விதித்தது.  
இச்சங்கத்தின் முக்கியப்பணியாக அவிஞ்ஞோன் திருத்தந்தை ஆட்சிக்கால முடிவில் விளைந்த மேற்கு சமயப்பிளவினை முடிவுக்கு கொண்டுவருவதாக அமைந்தது.  
திருத்தந்தை பதினொன்றாம் கிரகோரி 1377இல் உரோமைக்குத்திரும்பினார். 1378இல் திருத்தந்தை ஆறாம் அர்பன் தேர்வு செய்யப்பட்டார். ஆனால் இவரைத்தேர்வு செய்தவர்களுக்கு இவருக்கு ஏற்பட்ட மோதலால் இஃபான்டி என்னும் இடத்தில் 20 செப்டம்பர் 1378 அன்று பிரென்சு கர்தினால்கள் சிலரால் எதிராக திருத்தந்தையாக ஏழாம் கிளமெண்ட் தேர்வு செய்யப்பட்டார். 30 ஆண்டுகளுக்குப்பின்னர் இப்பிளவை தீர்க்கக்கூடிய பீசா பொதுச்சங்கம் சிக்களை இன்னமும் அதிகப்படுத்தும்படியாக ஐந்தாம் அலெக்சாண்டரை திருத்தந்தையாக்கியது. இச்சங்கம் ஒரு தனி ஆயரை விட, அது உரோமை ஆயராயினும், ஒரு பொதுச்சங்கத்துக்கு அதிக அதிகாரம் உண்டு என வாதிட்டது. இவ்வதிகாரத்தைப்பயன்படுத்தி தாம் புதிய திருத்தந்தையினை நியமிப்பதாக இது அறிவித்தது.  
செருமனி மற்றும் அங்கேரியின் அரசர் சிகிஸ்மன்டு உட்பட பலரின் தூண்டுதலால் இச்சிக்கலுக்கு முடிவுகட்ட எதிர்-திருத்தந்தை இருபத்திமூன்றாம் யோவானால் காண்ஸ்தான்சு பொதுச்சங்கம் கூட்டப்பட்டது. இது 16 நவம்பர் 1414 முதல் 22 ஏப்ரல் 1418 வரை செருமனியின் காண்ஸ்தான்சு நகரில் நிகழ்ந்தது. இச்சங்கத்தில் ஏறத்தாழ 29 கர்தினால்கள், 100 சட்ட வள்ளுநர்கள், 134 ஆதீனத்தலைவர்கள் மற்றும் 183 ஆயர்களும் பேராயர்களும் கலந்து கொண்டனர்.  
இதன் இரண்டாம் அமர்வில் இது உரோமையின் திருத்தந்தை பன்னிரண்டாம் கிரகோரியின் ஒப்புதலைப்பெற்றது. இதல் மூன்று திருத்தந்தையரும் தானாக பணி துறக்கக் கோரப்பட்டது. இதை திருத்தந்தை பன்னிரண்டாம் கிரகோரி மற்றும் எதிர்-திருத்தந்தை இருபத்திமூன்றாம் யோவான் ஏற்றனர். திருத்தந்தை பன்னிரண்டாம் கிரகோரியின் பதிள் ஆள் அவரின் பணிதுறப்புக்கடிதத்தை சங்கத்தினர்முன் வாசித்தார். அவரின் பணிதுறப்பை ஏற்ற சங்கம் அவருக்கு அச்சங்கம் இவருக்கு போர்தோவின் கர்தினால் ஆயர் என்னும் பட்டம் அளித்தது. இது திருத்தந்தைக்கு அடுத்த உயரியப்பதவி ஆகும். ஆனாலும் அவிஞ்ஞோனின் பதின்மூன்றாம் பெனடிக்ட் இச்சங்கத்தின் முடிவை ஏற்காததால் அவர் திருச்சபையினை விட்டு விலக்கப்பட்டார். இதன்பின்பு திருத்தந்தை ஐந்தாம் மார்ட்டின் திருத்தந்தையாக தேர்வானார். இது இச்சிக்கலுக்கு முடிவாக அமைந்தது. ஆயினும் இச்சங்கத்தில் திருத்தந்தை பதவியினைக்கோரிய மூவரில் யார் உண்மையான வாரிசாக இருந்தனர் என முடிவெடுக்காததால் இக்காலத்தின் உண்மையான திருத்தந்தை யார் என்பதில் சிக்கல் 19ஆம் நூற்றாண்டுவரை நிலவியது.
# இடதுசாரி ஜனநாயக முன்னணி (கேரளா)

**இடதுசாரி ஜனநாயக முன்னணி** (*Left Democratic Front* -LDF ) இந்தியாவின் கேரள மாநிலத்தில் அமைக்கப்பட்டுள்ள ஒரு அரசியல் கூட்டணி. கேரளாவிலுள்ள இரு வலுவான அரசியல் கூட்டணிகளில் இது ஒன்று, மற்றொன்று ஐக்கிய ஜனநாயக முன்னணி. இவ்விரு கூட்டணிகளும் கடந்த சில பத்தாண்டுகளாக மாறிமாறிக் கேரளாவில் ஆட்சி அமைத்து வருகின்றன. தற்சமயம் ஐக்கிய ஜனநாயக முன்னணி ஆட்சி செய்துவர இடதுசாரி ஜனநாயக் முன்னணி எதிர்க்கட்சியாக செயற்படுகிறது. மார்க்சிஸ்ட் கம்யூனிஸ்ட் கட்சி, இக்கூட்டணியின் முக்கிய கட்சியாக உள்ளது.
# இடதுசாரி ஜனநாயக முன்னணி (கேரளா)

## கேரள சட்டப் பேரவைத் தேர்தல், 2006

2006 ஆம் ஆண்டின் கேரள மாநில சட்டப் பேரவைத் தேர்தலில் இக்கூட்டணி, மொத்தமுள்ள 140 இடங்களில் 99 இடங்களைக் கைப்பற்றியது. மார்க்சிஸ்ட் கம்யூனிஸ்ட் கட்சி (CPI(M)) இன் தலைவர் வி. எஸ். அச்சுதானந்தன் தலைமையில் 2006-'11 வரை கேரள மாநில ஆட்சி இக்கூட்டணியிடம் இருந்தது.
# இடதுசாரி ஜனநாயக முன்னணி (கேரளா)

## கேரள சட்டப் பேரவைத் தேர்தல், 2011

2011 ஆம் ஆண்டின் கேரள மாநில சட்டப் பேரவைத் தேர்தலுக்கு முன்னதாகவே இக் கூட்டணியின் இணைய தளம் தொடங்கப்பட்டது. இத் தேர்தலில் இரு கூட்டணிகளுக்குமிடையே கடும் போட்டி நிலவியது. மிகக் குறைந்த பெரும்பான்மையுடன் ஐக்கிய ஜனநாயக முன்னணி வெற்றி பெற்று ஆட்சி அமைத்தது. மொத்தமுள்ள 140 சட்டப்பேரவைக்கான தொகுதிகளில் இடதுசாரி முன்னணி 68 தொகுதிகளிலும் ஐக்கிய முன்னணி 72 இடங்களிலும் வெற்றி பெற்றன. எதிர்க் கட்சித் தலைவராக வி. எஸ். அச்சுதானந்தன் தேர்ந்தெடுக்கப்பட்டார்.
# இடதுசாரி ஜனநாயக முன்னணி (கேரளா)

## சட்டப்பேரவையில்-இக் கூட்டணிக் கட்சிகள்

2011 ஆம் ஆண்டின் கேரள மாநிலச் சட்டப்பேரவையில் இடம்பெற்ற இக் கூட்டணியின் அரசியல் கட்சிகள்:
1. மார்க்சிஸ்ட் கம்யூனிஸ்ட் கட்சி
1. இந்திய கம்யூனிஸ்ட் கட்சி
1. மதச் சார்பற்ற ஜனதா தளம்
1. தேசியவாத காங்கிரஸ்
1. இந்திய சோசியலிச காங்கிரஸ்
1. கேரள காங்கிரஸ்
# இடதுசாரி ஜனநாயக முன்னணி (கேரளா)

## கேரள சட்டப் பேரவைத் தேர்தல், 2016

2016 இல் நடைபெற்ற கேரள மாநில சட்டப் பேரவை தேர்தலில் மொத்தமுள்ள 140 தொகுதிகளில் இடதுசாரி ஜனநாயக முன்னணி வெற்றிபெற்று, கேரள மாநிலத்தில் ஆட்சி அமைத்தது.இத் தேர்தலில் மொத்தமுள்ள 140 தொகுதிகளில் 47 தொகுதிகளில் ஐக்கிய ஜனநாயக முன்னணிக் கூட்டணியும், 91 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. பெரும்பான்மை பெற்று இடதுசாரி ஜனநாயகக் கூட்டணி பினராயி விஜயன் தலைமையில் ஆட்சி அமைத்தது.
# இடதுசாரி ஜனநாயக முன்னணி (கேரளா)

## கேரள சட்டப் பேரவைத் தேர்தல், 2016

### கட்சிகள்

2016 இல் நடைபெற்ற கேரள மாநில சட்டப் பேரவை தேர்தலில் இடதுசாரி ஜனநாயக முன்னணிக் கூட்டணிக் கட்சிகள்.
| எண் | கட்சி | சின்னம் | மாநிலத் தலைவர் |
| --- | --- | --- | --- |
| 1 | இந்திய பொதுவுடமைக் கட்சி (மார்க்சிஸ்ட்) | கொடியேரி பாலகிருஷ்ணன் |  |
| 2 | இந்தியப் பொதுவுடைமைக் கட்சி | கானம் ராஜேந்திரன் |  |
| 3 | மதச்சார்பற்ற ஜனதா தளம் | மாத்யூ டி. தோமஸ் |  |
| 4 | தேசியவாத காங்கிரசு கட்சி | உழவுர் விஜயன் |  |
| 5 | ரெவல்யூஷனரி சோசியலிஸ்டு கட்சி (லெனினிஸ்டு) |  |  |
| 6 | கேரள காங்கிரசு (சக்கரியா தாமஸ்) | சக்கரியா தாமஸ் |  |
| 7 | காங்கிரசு (எஸ்) | கடந்நப்பள்ளி ராமச்சந்திரன் |  |
| 8 | இந்திய தேசிய லீக் |  |  |
| 9 | கம்யூனிஸ்டு மார்க்சிஸ்டு கட்சி | கே.ஆர். அரவிந்தாட்சன் |  |
| 10 | கேரள காங்கிரசு (பி) | ஆர். பாலகிருஷ்ணப்பிள்ளை |  |
# இடதுசாரி ஜனநாயக முன்னணி (கேரளா)

## அரசியல் செயற்பாடுகள்

இந்தியாவிற்கும் தென்கிழக்கு ஆசிய நாடுகள் சங்கத்துக்குமிடையே கையெழுத்தான கட்டற்ற வணிக ஒப்புதலுக்கு எதிர்ப்புத் தெரிவித்து, அக்டோபர் 2, 2009 இல் மார்க்சிஸ்ட் கம்யூனிஸ்ட் கட்சியின் 30 லட்சம் தொண்டர்கள் இணைந்து 500&nbsp;கி.மீ. நீளமுள்ள மனிதச் சங்கிலிப் போராட்டம் நடத்தினர்.  
115 ஆண்டுகள் பழமையடைந்த முல்லைப் பெரியாறு அணைக்குப் பதிலாகப் புது அணை கட்ட வேண்டும் என்ற கோரிக்கையை முன்வைத்து, டிசம்பர் 7, 2011 இல், கட்சித் தொண்டர்களை வரிசையாக நிறுத்தி, 208&nbsp;கி.மீ. நீளமுள்ள மனிதச் சுவரமைத்து மார்க்சிஸ்ட் கம்யூனிஸ்ட் கட்சிப் போராட்டம் நடத்தியது. கேரளாவின் இரு மாவட்டங்களை இணைத்து அமைக்கப்பட்ட இந்த மனிதச் சுவர் கேரள அரசியல் வரலாற்றில் இரண்டாவது நீளமான மனிதச் சுவராகும்.
# கார்ல் சேகன்

**கார்ல் எட்வர்ட் சேகன்** (*Carl Edward Sagan* நவம்பர் 9 1934—திசம்பர் 20 1996) ஒரு அமெரிக்க அறிவியிலாளர், வானியற்பியலாளர், வானியலாளர், அண்டவியலாளர் மற்றும் எழுத்தாளர். அறிவியல், வானவியல், வானியற்பியல் போன்ற துறைகளை மக்களிடையே பிரபலமாக்குவதில் பெருவெற்றி கண்டவர். இவர் அறுநூற்றுக்கும் மேற்பட்ட ஆய்வுக்கட்டுரைகள், பொதுக் கட்டுரைகள், பத்திகள் எழுதியுள்ளார்; இருபதுக்கும் மேற்பட்ட புத்தகங்களைத் தனித்தோ பிற எழுத்தாளர்களுடன் சேர்ந்தோ வெளியிட்டுள்ளார். தனது படைப்புகளில் அறிவியல் முறை (Scientific method), அறிவிய ஐயுறவியல் (Scientific skepticism) போன்றவற்றை பெரிதும் முன்வைத்துள்ளார். வேற்றுக்கோள் உயிரினங்களின் உயிரியலின் (Exobiology) முன்னோடியாகக் கருதப்படும் இவர், வேற்றுக் கோள்களில் அறிவாற்றல் உள்ள உயிர்களைத் தேடும் சேட்டி (SETI - Search for Extra-Terrestrial Intelligence) திட்டத்துக்கு தனது படைப்புகளின் மூலம் ஆதரவு தேடித்தந்தார்.  
சேகனின் வெகுஜன அறிவியல் புத்தகங்கள் உலகப்புகழ் பெற்றவை. 1980ல் அவர் எழுதி எடுத்துரைத்த *காஸ்மோஸ்* தொலைக்காட்சித் தொடர் மிகவும் பிரபலமடைந்தது. அபுனைவுப் புத்தகங்களைத் தவிர *காண்டாக்ட்* என்ற அறிபுனை புத்தகத்தையும் சேகன் எழுதியுள்ளார். அது அவரது மறைவுக்குப் பின்னர் 1997ல் திரைப்படமாக எடுக்கப்பட்டது. சேகன் தனது வாழ்நாளில் எம்மி, ஹூகோ, லோக்கஸ், புலிட்சர், அசிமோவ் விருதுகள் உட்பட பல விருதுகளையும் பரிசுகளையும் வென்றுள்ளார்.
# கார்ல் சேகன்

## இளமையும் கல்வியும்

நியுயார்க்கு புரூக்லினில் பிறந்தார். நியு ஜெர்சியில் உள்ள ஒரு பள்ளியில் சேர்ந்து படித்தார்.சாகன் சிறுவனாக இருந்தபோதே இயற்கையின் அதிசயங்களைக் கண்டு வியந்து கேள்விகள் கேட்பார்.அவருடைய அறிவியல் ஆர்வத்தைக் கண்டு பெற்றோர்கள் அறிவியல் புத்தகங்களையும் தேவையான பொருள்களையும் வாங்கிக் கொடுத்து சாகனை ஊக்கப்படுத்தினர். 1939 இல் நியுயார்க்கில் நிகழ்ந்த உலகச் சந்தைக்கு தம் பெற்றோருடன் சென்றார்.அப்பொழுதே அவருக்குத் தேடல் உணர்வு ஏற்பட்டது.அவருடைய தாயார் தம் ஐந்து வயது மகனை பொது நூலகத்தில் சேர வைத்து படிப்பிலும் ஆய்விலும் ஊக்கம் ஏற்பட வழிவகை செய்தார். பின்னர் சாகன் சிகாகோ பல்கலைக்கழகத்தில் சேர்ந்து இளங்கலை அறிவியல், முதுகலை அறிவியல் பயின்று ஆய்வுப் பட்டமும் பெற்றார்.
# கார்ல் சேகன்

## பணியும் சாதனையும்

1968 ஆம் ஆண்டு வரை ஆர்வர்டு பல்கலைக் கழகத்தில் விரிவுரையாளராகப் பணியாற்றிக் கொண்டே ஆய்வுகள் செய்தார்.
பின்னர் கார்னல் பல்கலைக் கழகத்தில் வானியல் துறையில் பேராசிரியராகச் சேர்ந்தார். சாகன் தம் வாழ்வின் பெரும்பகுதியைக் கார்னல் பல்கலைக் கழகத்தில் ஆய்வுக்கான பணியில் ஈடுபட்டார். அங்கு கோள்கள் ஆய்வுப் படிப்பு ஆய்வகத்தில் இயக்குநராகப் பணி புரிந்தார்.  
கோள்களை நோக்கி மேற்கொள்ளப் பட்ட விண்வெளிப் பயண முயற்சியில் சாகனின் பங்களிப்பு குறிப்பிடும் அளவுக்கு இருந்தது. நிலவுக்குச் சென்ற அப்பல்லோ விண்வெளி வீரர்களிடையே தம் அறிவையும் அனுபவத்தையும் பகிர்ந்துகொண்டார். 1950 முதல் நாசா அமைப்புடன் தொடர்ந்து உறவு கொண்டு இருந்தார். வீனஸ் ஜூபிட்டர் புதன் ஆகிய கோள்களின் வெப்பநிலைகள் பற்றியும் கால மாறுபாடுகள் பற்றியும் ஆய்வு செய்தார். புவி வெப்பமாதல் பற்றியும் அதை எதிர்கொண்டு அதன் தீய விளைவுகளைத் தவிர்க்கும் வழி வகைகள் பற்றியும் எழுதினார். அணு ஆயுதப் போருக்கு எதிராகவும் கண்டித்தும் பேசினார். அவர் எழுதிய காஸ்மாஸ் என்னும் அண்டவியல் பற்றிய தொலைக் காட்சித் தொடர் உலக மக்களின் கவனத்தை ஈர்த்தது. அதனைத் தொடர்ந்து காஸ்மாஸ் என்னும் பெயரில் நூல் ஒன்றும் அவரால் எழுதப்பட்டது. காண்டாக்ட் என்னும் பெயரில் ஒரு புதினமும் அவர் எழுதினார்.
# கார்ல் சேகன்

## சமூக அக்கறை

அணு ஆயுதப் பரவலையும் போரையும் கடுமையாக எதிர்த்தார். மதத்தைப் பற்றியும் அறிவியல்பற்றியும் நிறைய எழுதினார்.
மதத்தையும் கடவுளையும் பொருட்படுத்தாமல் வாழ்ந்தார். எல்லாவற்றையும் கேள்விக்கு உட்படுத்தவேண்டும் என்று கூறினார். சுற்றுப்புறச் சூழல், புவியைப் பாதுகாத்தல் ஆகியவற்றில் நாட்டம் கொண்டார். மனிதர்களை நேசிப்பதோடு விலங்குகள் பறவைகள் மற்ற உயிரினங்களையும் நேசித்துப் பாதுகாக்க வேண்டும் என்று சொன்னார்.
# கார்ல் சேகன்

## குறிப்பிடத்தக்க புத்தகங்கள்

- *டிராகன்ஸ் ஆஃப் ஈடன்* (Dragons of Eden)
- *காஸ்மோஸ்* (Cosmos)
- *புரோகாஸ் பிரெய்ன்* (Brocas' Brain)
- *தி பேல் புளூ டாட்* (The Pale Blue Dot)
- *காண்டாக்ட்* (Contact)
- *தி டீமன் ஹாண்டட் வோர்ல்டு* (The Demon Haunted World)
# கார்ல் சேகன்

## முக்கிய விருதுகள்

- புலிட்சர் பரிசு (1978) - The Dragons of Eden
- மனிதாபிமானி விருது (1981)--அமெரிக்கன் மனிதாபிமானி கழகம்
- ஜான் எப் கென்னடி விருது (1982)
- ஐசாக் அசிமோவ் விருது (1994)
- பொதுநல விருது (1994)
# சிமியோனின் பாடல்

**சிமியோனின் பாடல்** என்பது விவிலியத்தின் லூக்கா நற்செய்தி 2:29-32 வரை உள்ள பாடலாகும். இது பொதுவாக இலத்தீனில் *Nunc dimittis* என்னும் துவக்க வரிகளால் அறியப்படுகின்றது. இப்பாடல் இறைவேண்டலை முடிக்கும்போது, குறிப்பாக திருப்புகழ்மாலையின் இரவு இறைவேண்டலில் பயன்படுத்தப்படுகின்றது.  
மோசேயின் சட்டப்படி தூய்மைச் சடங்கை நிறைவேற்றவேண்டிய நாள் வந்தபோது குழந்தையை ஆண்டவருக்கு அர்ப்பணிக்க இயேசுவின் பெற்றோரான மரியாவும் யோசேப்பும் எருசலேம் கோவிலுக்கு அவரை கொண்டு சென்றார்கள். அப்போது எருசலேமில் சிமியோன் என்னும் ஒருவர் இருந்தார். 'ஆண்டவருடைய மெசியாவைக் காணுமுன் அவர் சாகப்போவதில்லை' என்று தூய ஆவியால் உணர்த்தப்பட்டிருந்தார். அந்த ஆவியின் தூண்டுதலால் அவர் கோவிலுக்கு வந்திருந்தார். திருச்சட்ட வழக்கத்திற்கு ஏற்பச் செய்ய வேண்டியதைக் குழந்தை இயேசுவுக்குச் செய்து முடிக்கப் பெற்றோர் அதனை உள்ளே கொண்டுவந்தபோது. சிமியோன் குழந்தையைக் கையில் ஏந்திக் கடவுளைப் போற்றி இப்பாடலைப்பாடியதாக விவிலியம் விவரிக்கின்றது.
# சிமியோனின் பாடல்

## பாடல்

திருப்புகழ்மாலையிலும், விவிலிய பொது மொழிபெயர்ப்பிலும் உள்ள இப்படலின் வடிவம்:
:ஆண்டவரே, உமது சொற்படி உம் அடியான் என்னை
:இப்போது அமைதியுடன் போகச் செய்கிறீர்.  
:ஏனெனில் மக்கள் அனைவரும் காணுமாறு,
:நீர் ஏற்பாடு செய்துள்ள
:உமது மீட்பை என் கண்கள் கண்டுகொண்டன.  
:இம்மீட்பே பிற இனத்தாருக்கு வெளிப்பாடு அருளும் ஒளி;
:இதுவே உம் மக்களாகிய இஸ்ரயேலுக்குப் பெருமை
# செக்கரியாவின் பாடல்

அவரது மகன், அவன் பெயர் எழுதுகிறார்.
(ஃப்ரெஸ்கோ, கெப்பல்லா, சாண்டா மரியா குறுநாவல், புளோரன்ஸ்)]]  
**செக்கரியாவின் பாடல்** என்பது விவிலியத்தின் லூக்கா நற்செய்தி 1:68-79இல் உள்ள பாடலாகும். இப்பாடலை திருமுழுக்கு யோவானின் பிறப்பின்போது அவரின் தந்தை செக்கரியா பாடியதாக விவிலியம் குறிக்கின்றது. கத்தோலிக்க திருச்சபையில் இப்பாடல் திருப்புகழ்மாலையின் காலைப் புகழில் பயன்படுத்தப்படுகின்றது. இது நூர்சியாவின் பெனடிக்ட்டால் முதன் முதலில் இவ்வாறு பயன்படுத்தப்பட்டது. இப்பாடல் ஆங்கிலிக்கம் மற்றும் லூதரனிய சபைகளின் காலை மன்றாட்டிலும் இடம்பெறுகின்றது.
# கடவுளின் அன்னையே கன்னி மரியே!

**கடவுளின் அன்னையே கன்னி மரியே!** (கிரேக்கம்: ****; ) எனத் தொடங்கும் பாடலானது தூய கன்னி மரியாவைக் குறித்து கத்தோலிக்க திருச்சபையில் திருப்புகழ்மாலையின் இரவு மன்றாட்டின் முடிவில் பாடப்படும் நான்கு பாடல்களுள் ஒன்றாகும். இதுவே மிகவும் பழைய, இன்றும் வழக்கில் உள்ள கன்னி மரியாவின் பாடலாகும். இது பெரும்பாலும் கிருபை தயாபத்து செபத்தின் முடிவில் சொல்லப்படுவது வழக்கமாகும்.  
இப்பாடலில் ஒரு வடிவம் 3ம் நூற்றாண்டினைச்சேர்ந்த அலெக்சாந்திரியாவின் காப்டிக் மரபுவழி திருச்சபையின் கிறித்துமசு வழிபாட்டில் இடம்பெருகின்றது. சுமார் கி.பி 250இல் கிரேக்க மொழியில் இப்பாடல் எழுதப்பட்ட சுவடி உள்ளது.  
அந்தோனியோ சாலியரி, வொல்ஃப்கேங்க் அமதியுஸ் மோட்சார்ட் முதலிய பலர் இப்பாடலுக்கு இசையமைத்துள்ளனர்.
# லைட்டிகான்

**லைட்டிகான்** (Litigon) என்பது ஆண் சிங்கத்திற்கும் பெண் டைகானுக்கும் கலப்பினத்தின் மூலமாக பிறந்த ஒரு பூனை இனத்தைச் சேர்ந்த பேரின ஆசிய சிங்கம் போன்ற தோற்றம் உடைய விலங்காகும்.
# லைட்டிகான்

## வரலாறு

1971ம் ஆண்டு முதன் முறையாக இந்தியாவின் மேற்கு வங்காள மாநிலத்தில் கொல்கத்தா அருகில் உள்ள அலிபூர் விலங்குக் காட்சிச்சாலையில் ஒரு பெண் **லைட்டிகான்** பிறந்தது. இதற்கு ருத்ராணி (Rudrani) என்று பெயர். தேபாபிரதா என்ற ஆசிய சிங்கம் மூலம் இது பிறந்தது. இது ஒரு அரிய வகை இரண்டாவது கலப்பினம் என்று பெயர் பெற்றது. அதன் பின்னர் ருத்ராணி ஏழு லைட்டிகான்களை பெற்றெடுத்தது. இந்த வகைகளில் 1991ம் ஆண்டு இறந்த கூபனகனின் (Cubanacan) எடை சுமார் 363 கி.கி ஆகும். இதன் உயரம் 1.32 மீட்டர்கள். இதன் ஒட்டு மொத்த நீளம் 3.5 மீட்டர்கள் (11 அடி) ஆகும்.
# இந்து நேசன்

**இந்து நேசன்**, 1944களில் தமிழில் வெளிவந்த மஞ்சள் பத்திரிகை ஆகும். சினிமாத் தூது என்னும் அரசு அனுமதி பெறாத மஞ்சள் பத்திரிகை நடத்தி வந்த சி. என். லட்சுமிகாந்தன் அப்பத்திரிகை அரசாங்கத்தால் மூடப்பட்ட பிறகு அதுவரையில் நல்ல முறையில் நடந்து வந்த இந்து நேசன் பத்திரிகையில் எம். கே. தியாகராஜ பாகவதர், என். எஸ். கிருஷ்ணன், இயக்குநர் ஸ்ரீராமுலு நாயுடு உள்ளிட்டவர்களைப் பற்றி அவதூறு கருத்துக்களை பரப்பி வந்தார்.
# சினிமாத் தூது

**சினிமாத் தூது**, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. நடிகர், நடிகைகள் பற்றிய தகவலுடன் அவர்களுடைய தனிப்பட்ட வாழ்க்கை குறித்தும், சில அவதூறான கருத்துகளும் இப்பத்திரிகையில் வெளிவந்ததாக அறியப்படுகிறது. இவ்விதழின் ஆசிரியராக சி. என். லட்சுமிகாந்தன் இருந்தார். இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.  
இவ்விதழில் நடிகர், நடிகைகள் குறித்து ஆபாசமாக எழுதியதால், இந்த மஞ்சள் பத்திரிகை குறித்து அரசாங்கத்துக்குத் தெரிவிக்கப்பட்டது, அதன்பின்னர் இவ்விதழ் தடை செய்யப்பட்டது. இதன் பின்னர், இந்து நேசன் என்ற பத்திரிகையில் தொடர்ந்து ஆபாசமாக சி. என். லட்சுமிகாந்தன் எழுதி வந்தார். இவ்வாறு தவறான செய்திகளை வெளியிட்ட காரணத்தால் இவர் கொலை செய்யப்பட்டதாக கூறப்படுகிறது.
# கள்ளிக்குப்பம்

**கள்ளிக்குப்பம்** ("Kallikuppam") என்பது இந்தியாவில் சென்னை அம்பத்தூரின் முக்கிய குடியிருப்பு பகுதிகளில் ஒன்றாக செங்குன்றம் - அம்பத்தூர் நெடுஞ்சாலையில் உள்ள ஒரு கிராமப் பகுதியில் இருந்து உருவாகியுள்ளது. அக்டோபர் 2011 வரை திருவள்ளூர் மாவட்டத்தில் நகராட்சியாக இருந்த அம்பத்தூரின் ஒரு பகுதியாக இருந்தது. அதன் பின்னர் அரசு ஆணைபடி 2011இல் அம்பத்தூர் நகராட்சி சென்னை மாநகராட்சியுடன் இணைக்கப்பட்டதால் தற்போது கள்ளிக்குப்பம், சென்னை மாவட்டத்தில் உள்ள சென்னை மாநகராட்சியின் 7வது மண்டலமான அம்பத்தூரில் வார்டு எண் 82-இன் ஒரு பகுதியாக மாறிவிட்டது. கள்ளிக்குப்பம் அம்பத்தூர் சட்ட மன்றத் தொகுதியிலும், ஸ்ரீ பெரும்புதூர் நாடாளுமன்றத் தொகுதியிலும் அடங்கும். வில்லிவாக்கம், பாடி, ஆவடி, புழல், செங்குன்றம் 5&nbsp;கி.மீ அருகில் உள்ளது.
# கள்ளிக்குப்பம்

## போக்குவரத்து வசதிகள்

கள்ளிக்குப்பம் வழியாக பூவிருந்தவல்லி , தாம்பரம் மற்றும் ஆவடி, அம்பத்தூர் தொழிற்பேட்டை ஆகிய இடங்களுக்கு பேருந்துகள் அடிக்கடி இயக்கப்படுகின்றன. சென்னை மாநகருக்கு செல்லும் பேருந்துகள், தடம் எண் 248A, 248P, வள்ளலார் நகர், 77M, 77D கோயம்பேடு மார்க்கெட் ஆகிய பேருந்துகள் குறைந்த அளவே இயக்கப்படுகின்றன. தற்பொழுது கூடுதலாக S43,S67 என்ற சிற்றுந்து புதூரிலிருந்து கள்ளிக்குப்பம் வழியாக வில்லிவாக்கம் வரை இயக்கப்படுகிறது. ஷேர் ஆட்டோக்கள் பொதுமக்கள் போக்குவரத்துக்கு முக்கியப் பங்கு வகிக்கிறது காலை 4 மணி தொடங்கி நள்ளிரவு 2 மணி வரை இயங்குகிறது. அம்பத்தூர் ரயில் நிலையம் 5 கி.மி மற்றும் பட்டரவாக்கம் ரயில் நிலையம் 3.5 கி.மி. கள்ளிக்குப்பம் பொது மக்களால் அதிகம் பயன்படுத்தப்படுகிறது
# கள்ளிக்குப்பம்

## பொழுதுபோக்கு மையங்கள்

திரையரங்குகள் அம்பத்தூர் OT அருகே ராக்கி சினிமாஸ், அம்பத்தூர் ரயில் நிலையம் அருகே ஸ்ரீ முருகன் சினிமாஸ், செந்தில் நகர் அருகே கண்ணன் தியேட்டர் மூடப்பட்டது. அது டால்பின் விளையாட்டு அகாடமியாக மாற்றப்பட்டுள்ளது. பூங்காக்கள் இந்துஸ்தான் நகர் மாநகராட்சி பூங்கா கள்ளிக்குப்பம், ஐந்து ஆலமரம், கிருஷ்ணாபுரம் மாநகராட்சி பூங்கா (அக்டோபர் 2009 ல் புதுப்பிக்கப்பட்டது), திருவேங்கட நகர் மாநகராட்சி பூங்கா அருகே தாங்கல் ஏரி பூங்கா ஆகியவை உள்ளன.
# கள்ளிக்குப்பம்

## கல்வி

### பள்ளிகள்

ஸ்ரீ சரஸ்வதி மெட்ரிக் பள்ளி (கள்ளிக்குப்பம்), குழந்தை ஏசு மெட்ரிக் பள்ளி (கள்ளிக்குப்பம்) மாநகராட்சி நடுநிலை பள்ளி கள்ளிக்குப்பம், சாரான் மெட்ரிக் பள்ளி கள்ளிக்குப்பம், அம்பத்தூர் பழமையான பள்ளி ஸ்ரீ மஹாகணேச வித்யாசாலா பிற பள்ளிகள் சர் ராமசாமி முதலியார் மேல்நிலை பள்ளி (அரசு உதவி மேல்நிலை பள்ளி)செயின்ட் ஜோசப் மெட்ரிக் மேல்நிலை பள்ளி, டி.ஐ. மெட்ரிக் மேல்நிலை பள்ளி (AMM அறக்கட்டளை) காமராஜர் அரசு பெண்கள் மேல்நிலை பள்ளி ஹுசைன் நினைவு மெட்ரிக் மேல்நிலை பள்ளி, சேது பாஸ்கரா மெட்ரிக் மேல்நிலை பள்ளி, ஜி.கே. ஷெட்டி விவேகானந்தா வித்யாலயா ஜூனியர் கல்லூரி 1979 இல் நிறுவப்பட்டது மற்றும் 2005 ஆம் ஆண்டில் வெள்ளி விழாவை கொண்டாடியது,சிபிஎஸ்இ இணைந்துள்ளது) வேலம்மாள் மெட்ரிகுலேஷன் மேல்நிலை (சூரப்பட்டு உள்ளது) புதூர் உள்ள லேக் வியூ மெட்ரிகுலேசன் பள்ளி, இம்மானுவல் மெத்தடிஸ்ட் மெட்ரிக் மேல்நிலை பள்ளி, தெய்வீக மெட்ரிகுலேஷன் பள்ளி, ஆசினி மெட்ரிக் மேல்நிலை பள்ளி, மற்றும் எபிநேசர் மார்கஸ் மெட்ரிக் மேல்நிலை பள்ளி.
# கள்ளிக்குப்பம்

## கல்வி

### கல்லூரிகள்

வேலம்மாள் பொறியியல் கல்லூரி அம்பத்தூர் ரெட்ஹில்ஸ் சாலையில் கள்ளிக்குப்பதில் இருந்து சுமார் 2 கி.மீ. தொலைவில் அமைந்துள்ளது அன்னை வயலட் கலை மற்றும் அறிவியல் கல்லூரி (மேனம்பேடு) சோகா இகேதா மகளிர் கலை மற்றும் அறிவியல் கல்லூரி (மதானங்குப்பம்) பென்சன் ஹோட்டல் மேனேஜ்மென்ட் மற்றும் சமையல் கலை கல்லூரி மற்ற கல்லூரிகளில் சில கள்ளிக்குப்பம் அருகில் உள்ளது
# கள்ளிக்குப்பம்

## வழிபாட்டுத் தலங்கள்

அருள்மிகு சுப்ரமணிய சுவாமி திருக்கோவில் இது அம்பத்தூரில் மிகவும் பழமை மிகுந்த கோவில் இது பழைய சென்னை- திருவள்ளூர் சாலையில் உள்ளது தென் திருப்பதி,கள்ளிக்குப்பம் அயப்பன் திருக்கோவில், ஸ்ரீ தேவி தண்டு துலக்கனத்து அம்மன் திருக்கோவில் 5 ஆலமரம் வெங்கடாபுரம், கங்கை அம்மன் கோயில் (சோழபுரம்), செல்வா விநாயகர் கோயில் (சத்யபுரம்), சக்தி விநாயகர் கோயில் (T. V. Nagar), முத்து மாரியம்மன் கோவில் அம்பத்தூர் OT, ராகவேந்திரர் கோவில் (வெங்கடாபுரம்), சாய் பாபா கோயில் (அம்பத்தூர் - ரெட்ஹில்ஸ் சாலை), தென் பழனி ஆண்டவர் திருக்கோவில் (விநாயகபுரம்), வீர கணபதி (அம்பத்தூர் OT), அய்யா வைகுண்டர் திருக்கோவில் (ஒரகடம்), விஜயம்பிகை திருக்கோவில் (விஜயலக்ஷ்மிபுரம்), கங்கை அம்மன் திருக்கோவில், ஆயிரங்காலத்து அங்காள பரமேஸ்வரி அம்மன் ஆலயம் (சக்தி நகர்), பெருமாள் திருக்கோவில் (கள்ளிக்குப்பம்), செயின்ட் ஜோசப் தேவாலயம், புனித அந்தோனி தேவாலயம் T.G அண்ணா நகர், ரோமன் காதொலிக் மற்றும் கிறிஸ்து தேவாலயம் (CSI), வனத்தின் வாசல் தேவாலயம் மற்றும் ஞானகண்மலை தேவாலயம் (மதானங்குப்பம்).
# சி. என். லட்சுமிகாந்தன்

**சி. என். லட்சுமிகாந்தன்**, இந்து நேசன், சினிமாத் தூது உள்ளிட்ட மஞ்சள் பத்திரிகைகளின் ஆசிரியராக இருந்தவர். திரைப்பட நடிகர், நடிகைகள் பற்றி தமிழில் ஆபாசமாக எழுதி அதன் காரணமாகவே கொலை செய்யப்பட்டவர்.
# சி. என். லட்சுமிகாந்தன்

## சினிமாத் தூது

சினிமாத் தூது, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.
# சி. என். லட்சுமிகாந்தன்

## இந்து நேசன்

சினிமாத் தூது, அரசாங்கத்தால் மூடப்பட்ட பிறகு அதுவரையில் நல்ல முறையில் நடந்து வந்த இந்து நேசன் பத்திரிகையில், திரைப்பட நடிகர், நடிகைகள் பற்றி தமிழில் ஆபாசமாக எழுதத் தொடங்கினார்.
# சி. என். லட்சுமிகாந்தன்

## கொலை வழக்கு

8-11-1944 அன்று, சென்னை புரசவாக்கத்தில் கத்தியால் குத்தப்பட்டு, 9-11-1944 அன்று உயிரிழந்தார்.
# டி. வி. தாமஸ்

**டி. வி. தாமஸ்** (*T. V. Thomas*) (ஜூலை 2, 1910-மார்ச் 26, 1977) இந்திய கம்யூனிஸ்ட் கட்சியின் பழந்தலைவர். அவரது சமகாலத்திய இளைஞர்களைப் போல மாணவப் பருவத்திலேயே அரசியலில் ஈடுபட்டு, இந்திய விடுதலைப் போரட்டம் மற்றும் திருவிதாங்கூரில் திவான்களின் ஆட்சிக்கெதிரான போராட்டங்களில் பங்கேற்றவர். உழைப்பாளர்களின் நலனுக்காக செயற்பட்ட இவர் நீதிக்கும் நியாயத்திற்குமான போராட்டங்களில் தவறாமல் முன்னிருந்தார். கம்யூனிஸ்ட் கட்சிக்கு மக்களிடையே ஆதரவு கிடைப்பதற்கு இவரது செயற்பாடுகளும் முக்கிய காரணமாக அமைந்தன.
# டி. வி. தாமஸ்

## அரசியல் வாழ்க்கை

உழவர்கள் மற்றும் தொழிலாளிகள் இயக்கங்கள் பலவற்றை வழிநடத்தினார். புன்னபரா-வயலார் போராட்டத்தில் முன்னணிப் பங்களிப்பாளராக இருந்தார். திருவிதாங்கூர்-கொச்சி சட்டப் பேரவைக்கு 1952 இல் தேர்ந்தெடுக்கப்பட்டார். 1954 முதல் 1956 வரை அப் பேரவையில் எதிர்க்கட்சித் தலைவராக இருந்தார். 1957 இல் கேரள மாநில சட்டப் பேரவைத் தேர்தல் முதன்முதலில் நடைபெற்றபோது கம்யூனிஸ்ட் கட்சியின் சார்பில் ஆலப்புழா தொகுதியில் போட்டியிட்டு வெற்றி பெற்று, ஈ. எம். எஸ். நம்பூதிரிப்பாட்டின் கேரள அமைச்சரவையில் தொழில் மற்றும் போக்குவரத்து அமைச்சரானார் (5.4.1957 - 31.7.1959). அதே ஆண்டில் கேரளாவின் மற்றொரு முக்கிய அரசியல்வாதியும் அமைச்சருமாக இருந்த கே. ஆர். கௌரி அம்மாவை மணந்தார். 1964 இல் கம்யூனிஸ்ட் கட்சி இரண்டாகப் பிளவுபட்டுப் புதிதாக மார்க்சிஸ்ட் கம்யூனிஸ்ட் கட்சி தொடங்கப்பட்ட போதும் அவர் பழைய கம்யூனிஸ்ட் கட்சியிலேயே இருந்தார்  
மூன்றாவது மற்றும் நான்காவது கேரள மாநிலச் சட்டப்பேரவைத் தேர்தல்களிலும் ஆலப்புழாத் தொகுதியில் போட்டியிட்டு வெற்றி பெற்றார். 6.3.67 முதல் 21.10.69 வரை ஈ. எம். எஸ் அமைச்சரவையில் தொழிற்துறை அமைச்சாராகப் பதவி வகித்தார். பின்னர் அச்சுத மேனன் தலைமையிலான அமைச்சரவையிலும் 25.9.71 முதல் 25.3.77 வரை தொழிற்துறை அமைச்சாராகப் பதவி வகித்தார். தொழிற்துறை அமைச்சராக இருந்தபோது, தொழில்முனைவோர்களை ஊக்குவித்து கேரளாவின் தொழில்மயமாக்கலுக்கு முக்கியத்துவம் அளித்தார்.
# கிறிஸ் பைன்

**கிறிஸ் பைன்**(Chris Pine, பிறப்பு: ஆகஸ்ட் 26, 1980) ஒரு அமெரிக்க நாட்டு நடிகர் ஆவார். இவர் 2009ம் ஆண்டு **ஸ்டார் ட்ரெக்** என்ற திரைப்படத்தில் நடித்ததன் மூலம் எல்லோருக்கும் மிகவும் பரிசியமான நடிகர் ஆனார். அதை தொடர்ந்து "த பிரின்ஸஸ் டயரீஸ் 2: ராயல் எங்கேஜ்மென்ட், திஸ் மீன்ஸ் வார், திஸ் மீன்ஸ் வார்'' போன்ற பல திரைப்படங்களில் நடித்துள்ளார்.
# கிறிஸ் பைன்

## ஆரம்பகால வாழ்க்கை

பைன் கலிபோர்னியா, லாஸ் ஏஞ்சல்ஸ் நகரில் பிறந்தார். இவருடைய தந்தை **ராபர்ட் பைன்**, மற்றும் இவரின் தாயார் **க்விந் கில்ஃபர்ட்**, இவர்கள் திரைப்பட நடிகர்கள் ஆவார்.
# கிறிஸ் பைன்

## திரைப்படங்கள்

- 2004: வை ஜேர்மனி?
- 2004: த பிரின்ஸஸ் டயரீஸ் 2: ராயல் எங்கேஜ்மென்ட்
- 2005: கன்பிச்சியன்
- 2005: த புல்ஸ்
- 2006: சுர்றேண்டேர் டோரதி
- 2006: ஜஸ்ட் மை லக்
- 2006: பிளைண்ட் டேட்டிங்
- 2006: ஸ்மோக்கின்'ஏக்ஸ்
- 2008: பாட்டில் ஷாக்
- 2009: ஸ்டார் ட்ரெக்
- 2009: க்யாரியர்ஸ்
- 2009: பியான்ட் ஆல் பௌன்ட்ரீஸ்
- 2010: ஸ்மால் டௌந் ஸ்யாடர்டே நைட்
- 2010: குவாண்டம் குவெஸ்ட்: அ காசினி ஸ்பேஸ் ஒடிஸி
- 2010: உன்சடோப்பப்ளே
- 2012: திஸ் மீன்ஸ் வார்
- 2012: பீபல் லைக் உஸ்
- 2013: ரைஸ் ஆஃப் த கார்டியன்ஸ்
- 2013: ஸ்டார் ட்ரெக் இன்டூ தர்க்னேச்ஸ்
- 2014: ஜேக் ரியான்: ஷேடோ ரிக்ருட்
- 2014: ஸ்ட்ரெட்ச்
- 2014: இன்டோ தி வூட்ஸ் - விரைவில் வெளியீடு
- 2014: ஹாரிபல் பாஸஸ் 2 - விரைவில் வெளியீடு
- 2014: ஸீ போர் ஜக்கரியா - விரைவில் வெளியீடு
# கிறிஸ் பைன்

## சின்னத்திரை

- 2003: இஆர்
- 2003: த கார்டியன்
- 2003: சிஎஸ்ஐ: மியாமி
- 2005: அமெரிக்கன் ட்ரீம்ஸ்
- 2005: சிக்ஸ் பீட் உண்டர்
- 2009: சாட்டர்டே நைட் லைவ்
# கிறிஸ் பைன்

## வீடியோ விளையாட்டு

- 2013: ஸ்டார் ட்ரெக்
# அமைப்புமுறையற்ற தன்மையின் கொடுங்கோன்மை

**அமைப்புமுறையற்ற தன்மையின் கொடுங்கோன்மை** (*The Tyranny of Structurelessness*) என்பது அமெரிக்கப் பெண்ணியலாளர் யோ ஃபிரீமன் அவர்களால் 1970 களில் எழுதப்பட்ட, பெரும் தாக்கத்தை ஏற்படுத்திய ஒரு கட்டுரை ஆகும். இக் கட்டுரை 1960 களில் புரட்சிகர பெண்ணிய குழுக்களில் நிலவிய கட்டமைப்பு மற்றும் அதிகாரச் சிக்கல்களை ஆய்கிறது..  
}}
# நல்லூர் (திருநெல்வேலி)

**நல்லூர்** (*Nallur*) என்பது இந்தியாவின் தமிழ்நாடு மாநிலம் திருநெல்வேலி மாவட்டம் ஆலங்குளம் ஊராட்சி ஒன்றியத்தின் கீழ் அமைந்துள்ள ஒரு கிராமம் ஆகும். இது காசியாபுரம், ஆலடிப்பட்டி, வைத்திலிங்கபுரம், சிவகாமிபுரம், அரவன்குடியிருப்பு, காமராஜ்நகர், பெரியார்நகர், ராஜீவ்காந்திநகர் ஆகிய பகுதிகளை உள்ளடக்கியது.  
இவர்களின் முதன்மையான தொழில் விவசாயம், பலசரக்கு மளிகை வியாபாரம். மேலும் அரிசி உற்பத்தி ஆலை, எண்ணெய் உற்பத்தி ஆலை, ஆடை உற்பத்தி செய்தல், திருநீர் உற்பத்தி செய்தல், தேங்காய் கொப்பறை காயவைத்தல், செங்கல் சூளை, மரவேலை என பலதரப்பட்ட தொழில்களில் ஈடுபடுகின்றனர். மேலும் இங்கு உள்ள பெண்கள் பீடி சுற்றும் கைத்தொழிலை முதன்மை தொழிலாக செய்கின்றனர். காசியாபுரம் முத்தாரம்மன் கோவில் அருகே அரசு பொது அறிவு நூலகம் ஒன்று அமைந்துள்ளது.
# நல்லூர் (திருநெல்வேலி)

## பள்ளிகள்

- மேற்கு திருநெல்வேலி மேல்நிலைப் பள்ளி
- ஸ்ரீ வைத்திலிங்க சுவாமி உயர்நிலைப் பள்ளி
- T. D. T. A தொடக்க நிலைப் பள்ளி
- C. M. S தொடக்க நிலைப் பள்ளி
- C. S. I ஜெயராஜ் அன்னபாக்கியம் கலை மற்றும் அறிவியல் கல்லூரி
# குமாரராசு வெங்கட லட்சுமண ராவு

**குமாரராசு வெங்கட லட்சுமண ராவு** இந்தியாவைச் சேரந்த வரலாற்றாளர். இவர் "ஆந்திர விஞ்ஞான சர்வாஸ்வம்" என்ற பெயரிலான மூன்று தொகுதிகள் கொண்ட கலைக்களஞ்சியம் போன்ற நூலைப் பதிப்பித்து வெளியிட்டார். இந் நூலில் இவர் வரலாறு, அறிவியல், தெலுங்கு மொழி, கணிதம், வானியல், கவின்கலை உள்ளிட்ட தலைப்புகளில் 40 கட்டுரைகளை இவர் எழுதியிருந்தார். தனது 46 ஆம் அகவையில் இவர் காலமானார்.
# நீலம் தவான்

**நீலம் தவான்** (neelam dhawan) இவர் *ஹியூலெட் பக்கார்ட்* நிறுவனத்தின் பெண் நிர்வாக இயக்குநர் ஆவார்.
# நீலம் தவான்

## படிப்பு

இந்தியாவின் தலைநகரான டெல்லியில் உள்ள செயின்ட் ஸ்டீபன் கல்லூரியில் பொருளாதாரத்தில் இளங்கலைப் பட்டம் பெற்றார். மற்றும் நிர்வாகவியலில் முதுகலை பட்டமும் பெற்றுள்ளார்.
# நீலம் தவான்

## தொழில்

தற்சமயம் ஹியூலெட் பக்கார்ட் (இந்தியா) என்ற நிறுவனத்தின் நிர்வாக இயக்குநராக உள்ளார். ஏஷியன் பெயின்ட்ஸ், ஹிந்துஸ்தான் யூனி லீவர், ஹெச்சிஎல், மற்றும் ஐபிஎம் போன்ற நிறுவனத்தில் அதிகாரியாக இருந்துள்ளார். 2005ம் ஆண்டுமுதல் 2008ம் ஆண்டுவரை மைக்ரோசாப்ட் நிறுவனத்தில் நிர்வாக பிரிவு இயக்குநராக இருந்துள்ளார்.
# நீலம் தவான்

## விருது

சிறந்த தொழில் முனைவோர், சிறந்த பெண் நிர்வாகி போன்ற விருதுகளைப் பெற்றுள்ளார்.
# புலிச்சிங்கம்

**புலிச்சிங்கம்** அல்லது **வேயரிமா** (ஆங்கிலம்: Tigon) என்பது ஆண்புலியும் பெண்சிங்கமும் சேர்ந்த கலப்பினத்தில் பிறந்த பூனை இனத்தைச் சேர்ந்த பேரின விலங்காகும். இவ்வினம் லைட்டிகான் விலங்கைப்போல் ஒரு கலப்பின விலங்கு ஆகும். இதன் வளர்ச்சி அசுர தன்மை கொண்டதாக உள்ளது. இந்த விலங்கு உயிரின தோன்றலின் போது இருந்தவை அல்ல. 19ம் நூற்றாண்டுக்கும் 20ம் நூற்றாண்டிற்கும் இடைப்பட்ட காலத்தில் மனிதனின் ஆராய்ச்சியினால் கலப்பு இனமாக பிறந்த ஒரு விலங்கு. ஜெரார்டு ஐல்ஸ் என்பவர் மூன்று **டைகான்** இருந்ததாக குறிப்பிட்டுள்ளார். ஆனால் லிகர் பார்த்ததாக குறிப்பிடவில்லை.
**டைகான்** விலங்கைப் பார்த்தால் இரண்டு மரபணு மூலம் பிறந்தது என்று கண்டுபிடித்துவிட முடியும். ஏனெனில் இவை இரண்டு பெற்றோரின் குணங்களையும் வெளிப்படுத்தும் தன்னை கொண்டதாக உள்ளது.
# புலிச்சிங்கம்

## கருவுற்றல்

ஜெர்மனி நாட்டின் மாநிலமான பவேரியாவின் தலைநகரான மீனிக் என்ற இடத்தில் உள்ள கெல்லாப்ரான் (Hellabrunn Zoo) மிருக காட்சிசாலையில் 1943ம் ஆண்டு கருச்சேர்க்கை வெற்றிகரமாக நடந்தது. இங்கு பெண் குட்டி சுகாதாரமாக பிறந்தது.
வின் கான்பரா அருகில் உள்ள மிருக காட்சிசாலையில் **டைகான்**]]
# டாம் ஹிடில்ஸ்டன்

**தாமஸ் வில்லியம் ஹிடில்ஸ்டன்** (பிறப்பு: பெப்ரவரி 9, 1981) என்பவர் இங்கிலாந்து நாட்டு நடிகர் ஆவார். இவரின் நடிப்பு திறனுக்காக டோனி விருது, பிரித்தானிய அகாடமி திரைப்பட விருது மற்றும் இரண்டு பிரைம் டைம் எம்மி விருதுகளுக்கான பரிந்துரைகளுடன், கோல்டன் குளோப் விருது மற்றும் லாரன்ஸ் ஆலிவர் விருது உள்ளிட்ட பல்வேறு பாராட்டுகளைப் பெற்றார்.  
இவர் மார்வெல் திரைப் பிரபஞ்சத் திரைப்படங்களான தோர்,, தி அவெஞ்சர்ஸ் (2012), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) மற்றும் 2021 ஆம் ஆண்டில் டிஸ்னி+ தொடரான லோகி என்ற வலைத் தொடரிலும் லோகி என்ற கதாபாத்திரத்தில் நடித்ததன் மூலம் மிகவும் அறியப்படும் நடிகர் ஆனார்.
# டாம் ஹிடில்ஸ்டன்

## திரைப்படங்கள்

'' என்ற திரைப்படத்தின் வெளியீட்டு விழாவில்.]]  
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2001 | தி லைப் அன்ட் அட்வென்சர்ஸ் ஆப் நிக்கோலஸ் நிக்கலேபி | லோர்ட் | தொலைக்காட்சி திரைப்படம் |
| 2001 | கான்ஸ்பிரசி | போன் ஆபரேட்டர் | தொலைக்காட்சி திரைப்படம் |
| 2002 | தி கேதரிங் ஸ்டார்ம் | ரண்டோல்ப் சர்ச்சில் | தொலைக்காட்சி திரைப்படம் |
| 2005 | எ வேஸ்ட் ஒப் ஷேம் | ஜான் ஹால் | தொலைக்காட்சி திரைப்படம் |
| 2006 | அன்ரிலேடடு | ஓக்லே |  |
| 2008 | மிஸ் ஆஸ்டின் ரிக்ரெட்ஸ் | ஜான் பிளம்டெர் | தொலைக்காட்சி திரைப்படம் |
| 2010 | ஆற்சிபெலாகோ | எட்வர்டு |  |
| 2011 | தோர் | லோகி |  |
| 2011 | மிட்நைட் இன் பாரிஸ் | எப் ஸ்காட் பிட்ஸ்ஜெரால்ட் |  |
| 2011 | வார் ஹார்ஸ் | கேப்டன் நிக்கோலஸ் |  |
| 2011 | பிரெண்டு ரிக்வெஸ்ட் பெண்டிங் | ரோம் | குறும்படம் |
| 2012 | தி டீப் புளூ சீ | பிரெட்டி பேஜ் |  |
| 2012 | அவுட் ஆப் டைம் | மேன் | குறும்படம் |
| 2012 | தி அவேஞ்சர்ஸ் | லோகி |  |
| 2012 | அவுட் ஆஃப் டார்க்னெஸ் | மேல் | குறும்படம் |
| 2012 | ஹென்றி 4, பகுதி 1, 2 | இங்கிலாந்தின் ஐந்தாம் ஹென்றி | பி.பி.சி தொலைக்காட்சி திரைப்படம் |
| 2012 | தி ஹாலோ கிரவுன் | இங்கிலாந்தின் ஐந்தாம் ஹென்றி | பி.பி.சி தொலைக்காட்சி திரைப்படம் |
| 2013 | ஒன்லி லவர்ஸ் லெஃப்ட் அலைவ் | ஆதாம் |  |
| 2013 | எக்சிபிஷன் | ஜேமி மேக்மில்லன் |  |
| 2013 | தோர்: த டார்க் வேர்ல்டு | லோகி |  |
| 2014 | மப்பட்ஸ் மோஸ்ட் வாண்டடு | கிரேட் எஸ்கேபோ | விரைவில் வெளியீடு |
| 2014 | த பைரேட் பெயாறி | கேப்டன் ஹூக் (குரல்) |  |
| 2014 | யுனிட்டி | திரைப்படத்தின் கதையை விவரிப்பவர் | ஆவணத் திரைப்படம் |
| 2015 | கிரிம்சன் பீக் | சர் தாமஸ் ஷார்ப் | படப்பிடிப்பில் |
# டாம் ஹிடில்ஸ்டன்

## தொலைக்காட்சி தொடர்

- 2001 - ஆர்மடில்லோ
- 2006 - விக்டோரியா கிராஸ் ஹீரோஸ்
- 2006 - கலாப்பகோஸ்
- 2007 - கேஷுவாலிட்டி
- 2008 - வல்லாண்டர்
- 2009 - ரிட்டர்ன் டு கிரான்போர்டு
- 2009 - டார்வின்ஸ் சீக்கிரெட் நோட்புக்
- 2012 - ரோபோட் சிக்கன்
- 2013 - பேமிலி கய்
# ஊசுடேரி பறவைகள் சரணாலயம்

**ஊசுடேரி பறவைகள் சரணாலயம்** அல்லது **ஊசுடு ஏரி பறவைகள் சரணாலயம்** (Ousteri Bird Sanctuary or Oussudu Lake Bird Sanctuary) என்பது புதுவையில் உள்ள பழமையான ஏரியான ஊசுடு ஏரியில் அமைந்துள்ளது ஆகும். இந்த ஏரி 2008-இல் பறவைகள் சரணாலயமாக புதுச்சேரி அரசால் அறிவிக்கப்பட்டது.
# ஊசுடேரி பறவைகள் சரணாலயம்

## ஊசுடு ஏரி

இந்த ஏரி காவேரி நதியின் வடக்கே புதுவையில் இருந்து 10 கிலோமீட்டர் தொலைவில் உள்ளது. இது கிட்டத்தட்ட 390 ஹெக்டேர் பரப்பளவுடையது. இந்த ஏரிக்கு சோழ மன்னன் கோப்பெருஞ்சிங்கன் மதகுகளும் கால்வாய்களும் கட்டினான் என்று திருவக்கரைக் கோயில் கல்வெட்டுகள் தெரிவிக்கின்றன. இந்த ஏரி புதுச்சேரியிலிருந்து மேற்கே 12 கி.மீ. தொலைவில் அமைந்துள்ளது. ஏரியின் மொத்த நீர்ப்பிடிப்புப் பகுதி 15.54 சதுர கி.மீ. ஏரிக் கரையின் மொத்த நீளம் 7.2 கி.மீ. மொத்தக் கொள்ளளவு 54 கோடி கனஅடி. சங்கராபரணி ஆறு, வீடூர் அணையிலிருந்து ஊசுட்டேரிக்கு நீர் வருகிறது. மேலும் சுத்துக்கேணி கால்வாய் மூலம் செஞ்சியாற்றிலிருந்தும் ஏரிக்குப் பெருமளவில் நீர் வருகிறது. இதனால் பாசன வசதிபெறும் நிலங்கள் தோராயமாக 1,500 ஹெக்டேர்.  
நவம்பர் மாதம் முதல் பிப்ரவரி மாதம் வரை உலகம் முழுவதிலும் இருந்து இங்கு பறவைகள் படையெடுக்கும். சில பறவைகள் இனபெருக்கம் செய்ய ஏற்ற சூழ்நிலை இங்கு உள்ளது.  
2008 ஆம் ஆண்டு புதுவை அரசு இந்த ஏரியை பறவைகள் சரணாலயமாக அறிவித்தது .800 ஹெக்டர் பரப்பளவு கொண்ட இந்த எரி புதுவை பகுதியில் 390 ஹெக்டரும் தமிழக பகுதியில் 410 ஹெக்டரும் உள்ளது .இங்கு காணப்படும் பறவைகள் சிலவற்றின் பட்டியில் கீழே கொடுக்கப்பட்டு உள்ளது.  
இந்த நன் நீர் ஏரியில் உள்ள பல நீர்த் தாவரங்கள்( பெருநிலைத் தாவரம்) பறவைகள் உணவை கொள்கின்றன .
- சராசரி கடல் மட்டத்தில் இருந்து சுமார் 15 மீட்டர் மேட்டில் அமைந்து உள்ளது .
- ஆண்டின் சராசரி அதிகபட்ச வெப்ப நிலை -33.1 செல்சியஸ்
- ஆண்டின் சராசரி குறைந்தபட்ச வெப்ப நிலை - 24.1 செல்சியஸ்
- ஆண்டின் மொத்த மழைப் பொழிவு அளவு - 1338 மில்லிமீட்டர்
- பட்டாம் பூச்சி பலவகைகள் இங்கு உள்ளன .
# ஊசுடேரி பறவைகள் சரணாலயம்

## பறவைகள் பட்டியல்

- பூநாரை
- நத்தை குத்தி நாரை
- மஞ்சள் மூக்கு நாரை
- உண்ணிக்கொக்கு
- கரண்டிவாயன்
- குள்ளத்தாரா
- காட்டு வாத்து
- பட்டைத்தலை வாத்து
- கருநீர்க்கோழி
- சாதாரண மைனா
- நீலச்சிறகி
- அன்னம்
- வெண்தலை சிலம்பன்(பன்றிக்குருவி )
- குளத்துக் கொக்கு
- தட்ட வாயன்
- ஊசிவால் வாத்து
- சாம்பல் கூழைக்கடா
- குயில்
# ஏப்ரல் 2014

**ஏப்ரல் 2014** (*April 2014*) , 2014 ஆம் ஆண்டின் நான்காவது மாதமாகும். இம்மாதம் ஒரு செவ்வாய்க்கிழமையில் ஆரம்பித்து 30 நாட்களின் பின்னர் ஒரு புதன்கிழமை முடிவடைகிறது.இசுலாமிய நாட்காட்டியின் படி **கிஞ்சுரா 1435**ம் ஆண்டின் **ஜமா அத்துல் ஆகிர்**மாதம் ஏப்ரல் 1 செவ்வாய்க்கிழமை தொடங்கி ஏப்ரல் 30 புதன் (கிழமை) முடிவடைகிறது.
# ஏப்ரல் 2014

## சிறப்பு நாட்கள்

- ஏப்ரல் 4 - நேச நாயனார் குருபூசை
- ஏப்ரல் 6 - கணநாத நாயனார் குருபூசை
- ஏப்ரல் 8 - இராம நவமி
- ஏப்ரல் 8 - முனையடுவார் நாயனார் குருபூசை
- ஏப்ரல் 13 - பங்குனி உத்திரம்
- ஏப்ரல் 14 - சித்திரைப் புத்தாண்டு
- ஏப்ரல் 17 - புனித வியாழன்
- ஏப்ரல் 18 - புனித வெள்ளி
- ஏப்ரல் 19 - புனித சனி
- ஏப்ரல் 20 - உயிர்ப்பு ஞாயிறு
- ஏப்ரல் 28 - அமாவாசை
# ஏப்ரல் 2014

## இறப்புகள்

- ஏப்ரல் 17 - கபிரியேல் கார்சியா மார்க்கேஸ், இலக்கியத்துக்கான நோபல் பரிசு பெற்ற கொலம்பிய எழுத்தாளர் (பி. 1927)
- ஏப்ரல் 17: கர்பால் சிங், மலேசிய வழக்கறிஞர், அரசியல்வாதி (பி. 1940)  
---
# எதிர்-திருத்தந்தை ஐந்தாம் அலெக்சாண்டர்

** ஐந்தாம் அலெக்சாண்டர்** (, ; இயற்பெயர்: பெத்ரோஸ் பிலார்கோஸ், ca. 1339 – மே 3, 1410) என்பவர் மேற்கு சமயப்பிளவின் போது (1378–1417) எதிர்-திருத்தந்தையாக ஆட்சி செய்தவர் ஆவார். ஜூன் 26, 1409 முதல் 1410இல் தனது இறப்புவரை இவர் ஆட்சி செய்தார். கத்தோலிக்க திருச்சபையின் அதிகாரப்பூர்வ ஏடுகளின்படி இவர் ஒரு எதிர்-திருத்தந்தை ஆவார்.  
கிரேக்க-இத்தாலிய வழிமரபினரான இவர் கிரீட்டில் 1339இல் பிறந்தார். இவரின் இயற்பெயர் பெத்ரோஸ் பிலார்கோஸ் ஆகும்.  
பிரான்சிஸ்கன் சபையில் இணைந்த இவர் ஆக்சுபோர்டு மற்றும் பாரிசுக்கு கல்வி கற்ற அனுப்பப்பட்டார். இவர் பாரிசில் இருக்கும் போது மேற்கு சமயப்பிளவு நிகழ்ந்தது. இவர் அச்சமயம் திருத்தந்தை ஆறாம் அர்பனை (1378–89) ஆதரித்தார். பின்னர் லோம்பார்டியில் பணியாற்றிய இவர், 1386இல் பியாசென்சாவின் ஆயராகவும், 1387இல் விசென்சாவின் ஆயராகவும், 1402இல் மிலன் நகரின் ஆயராகவும் நியமிக்கப்படார்.  
1405இல் திருத்தந்தை ஏழாம் இன்னசெண்ட் இவரை கர்தினாலாக உயர்த்தினார். இதன்பின்பு இவர் பிளவை முடிவுக்கு கொணர பாடுபட்டார். இதற்காக மார்ச் 25, 1409இல் பீசா பொதுச்சங்கத்தைக் கூட்ட உதவினார். இதனால் திருத்தந்தை பன்னிரண்டாம் கிரகோரியின் கோவத்துக்கு ஆளாகி தனது கர்தினால் பதவியையும், ஆயர் பதவியையும் இழந்தார். ஆயினும் பீசா பொதுச்சங்கம் தாம் காலியாக இருப்பதாக அறிக்கையிட்ட திருத்தந்தைப்பதவிக்கு இவரை தேர்வு செய்து ஜூன் 26, 1409இல் இவருக்கு முடி சூட்டடியது. இது மற்றுமொரு திருத்தந்தையை உருவாக்கி சிக்கலை பெரிதாக்கியது.  
இவர் 10 மாதம் மட்டுமே இப்பதவியில் பணியாற்றினார். 3 மே 1410 இரவு இவர் இறந்தார். இவருக்குப்பின்பு எதிர்-திருத்தந்தை இருபத்திமூன்றாம் யோவான் தேர்வானார். 1418இல் கூடிய காண்ஸ்தான்சு பொதுச்சங்கம் பீசா பொதுச்சங்கத்தால் தேர்வானவர்களை எதிர்-திருத்தந்தையாக அறிக்கையிட்டது. இக்காலத்தில் நிலவிய குழப்பத்தால் 1492இல் திருத்தந்தையாக தேர்வானவர் திருத்தந்தை ஆறாம் அலெக்சாண்டர் என்னும் பெயரை ஏற்றார். இதனால் *திருத்தந்தை ஐந்தாம் அலெக்சாண்டர்* என்னும் பெயரை ஆட்சி பெயராக எத்திருத்தந்தையும் ஏற்கவில்லை.
# உமையாள்புரம் சுவாமிநாதர்

**உமையாள்புரம் சுவாமிநாதர்** (Umayalpuram Swaminathar) (மே 22, 1867 - ஆகத்து 8, 1946) தமிழகத்தைச் சேர்ந்த ஒரு கருநாடக இசைக் கலைஞர் ஆவார்.
# உமையாள்புரம் சுவாமிநாதர்

## இசைப் பரம்பரை

இவரது தந்தை சிவசம்பு. ஸ்ரீ தியாகப் பிரம்மத்தின் சீடரான உமையாள்புரம் கிருஷ்ண பாகவதர் இவரது குரு. ஆகவே சுவாமிநாத ஐயர் ஸ்ரீ தியாகராஜரின் இசைப் பரம்பரையில் வந்தவராவார்.  
பின்னர் சுந்தர பாகவதர், மகா வைத்தியநாத சிவன், வீணை வித்துவான் திருவாலங்காடு தியாகராஜர், கெக்கரை முத்து ஆகியோரிடமும் இசை பயின்றார். அத்துடன் *அதட்டல்* எனப்படும் ஆளுமை உணர்வுடன் கச்சேரி செய்வதை அவர் விரும்பவில்லை எனவும் செம்மங்குடி குறிப்பிட்டார். தனது குருகுலவாச அநுபவம் பற்றிக் கூறும்போது சுவாமிநாதர் மிகவும் அன்புடன் தனது அறிவை மாணவர்களுக்கு ஊட்டினார் என்றும் மாணவர்கள் அவரை ஒரு தந்தையாகவும் கண்டிப்பான ஆசிரியராகவும் உணர்ந்தார்கள் எனக் கூறியுள்ளார். அவர் கற்றுக்கொடுத்த மிகவும் அரிதான *சங்கதி*களை தான் பல இரவுகள் தூங்காமல் விழித்திருந்து கற்றதாகவும் விசுவநாதர் குறிப்பிட்டுள்ளார்.
- திருவாவடுதுறை ஆதீனம் ஆஸ்தான வித்துவான்.
- நாதானுபாவசரஜ்ஞ, 1940 ஆம் ஆண்டு காஞ்சி பரமாச்சாரிய சுவாமிகள் வழங்கியது.
# உமையாள்புரம் சுவாமிநாதர்

## வாழ்க்கை

சுவாமிநாதர் கும்பகோணத்திலே வாழ்ந்தார். அவ்வப்போது சென்னைக்கு வந்து கல்லிடைக்குறிச்சி வேதாந்த பாகவதர் போன்ற சில மாணவர்களுக்கு இசை கற்றுக் கொடுத்தார். இவருக்கு வெங்கடராமன், ராஜகோபாலன் என இரண்டு மகன்கள். அவர்கள் இருவரும் வயலின் வித்துவான்கள். இவர்களில் முன்னவர் மியூசிக் அகாதமியின் "ஆசிரியர்க்கான இசைக் கல்லூரி"யில் சில காலம் பணியாற்றினார். அத்துடன் உமையாள்புரம் பாணியில் தியாகராஜ கீர்த்தனைகளை பரவச் செய்யுமுகமாக பல கீர்த்தனைகளை இசைக் குறியீட்டுடன் சுதேசமித்திரன் பத்திரிகையில் வெளியிட்டார்.